Source: http://www.apador.org/apador-ch-il-propune-inca-o-data-pe-codru-vrabie-ca-membru-al-csm-din-partea-societatii-civile/
Timestamp: 2018-04-24 06:39:20+00:00
Document Index: 5353747

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM\n']

APADOR-CH îl propune, încă o dată, pe Codru Vrabie ca membru al CSM din partea societății civile | APADOR-CH
Propunerea APADOR-CH pentru Consiliul Superior al Magistraturii, susținută de alte 18 organizații neguvernamentale, este un demers reluat din cauza modului abuziv și ilegal în care Senatul a acționat în procedura de desemnare a membrilor CSM în acest an
Asociația Pentru Apărarea Drepturilor Omului în România – Comitetul Helsinki (APADOR-CH) îl propune pe domnul Codru Vrabie ca membru în Consiliul Superior al Magistraturii (CSM), pe unul dintre cele două locuri rezervate societății civile, pentru perioada 2017-2022. Candidatura domnului Codru Vrabie este susținută și de alte 18 organizații neguvernamentale.
Procedura de susținere și de depunere a candidaturii este un demers copy-paste după cel făcut în 6 octombrie 2016 . Deși considerăm abuzivă și ilegală modalitatea în care Senatul a procedat la alegerea noilor membri CSM, am decis împreună cu candidatul și cu organizațiile susținătoare să refacem procedura și dosarul de înscriere, cum au cerut parlamentarii. Considerăm că este foarte importantă prezența unui reprezentant al societății civile în CSM, așa cum prevede Constituția.
Domnul Codru Vrabie este trainer, consultant și facilitator în domeniul bunei guvernări și reformei în justiție și administrația publică, având aproape 20 de ani de experiență în societatea civilă. Are pregătire juridică și în prezent este membru al Asociației Funky Citizens. Găsiți CV-ul domnului Vrabie aici.
Candidatura trebuie să fie asumată de o organizație care are ca obiectiv apărarea drepturilor omului, în acest caz APADOR-CH. Nominalizarea domnului Vrabie s-a concretizat în timpul dezbaterilor la care au participat mai multe organizații neguvernamentale. Lista susținătorilor se găsește la finalul comunicatului.
Ce s-a întâmplat cu candidatura precedentă
În termenul legal destinat candidaturilor pentru noul CSM, în perioada octombrie-noiembrie 2016, s-au înscris în cursă pentru cele două locuri destinate societății civile 7 persoane. În mod neașteptat și în afara legii, Senatul a decis să prelungească perioada de depunere a candidaturilor cu o lună după expirarea mandatelor vechiului CSM. Totuși, nici după această prelungire, senatorii nu au fost mulțumiți cu candidații societății civile, în schimb au validat candidaturile magistraților și astfel s-a constituit noul CSM fără cei doi reprezentanți ai societății civile.
APADOR-CH și alte 21 de organizații au protestat în legătură cu aceste abuzuri și i-au cerut Senatului să reia votul în cazul candidaților înscriși în termenul legal. Fără succes, pentru că senatorii au decis să se reia întreaga procedură de înscriere. Așa se face că acum avem o candidatură copy-paste.
În calitate de candidat „pentru a doua oară,” domnul Codru Vrabie își va susține în fața senatorilor din Comisia juridică principalele obiective pe care le are în vedere dacă va fi numit membru în CSM. Acestea sunt: un mecanism eficace de reprezentare, o procedură eficientă de transparență decizională și o comunicare/informare îmbunătățită cu privire la performanțele instituționale ale instanțelor și parchetelor, respectiv cele individuale ale magistraților.
Îmi definesc rolul de reprezentant al societății civile în CSM prin relația cu justițiabilii, urmând să aduc pe agenda Consiliului Superior al Magistraturii nevoile, problemele și aspirațiile lor, despre magistrați și sistemul de justiție; apoi, să contribui la explicarea deciziilor CSM pe înțelesul justițiabililor”, a spus domnul Codru Vrabie.
Citește proiectul cu care candidează Codru Vrabie pentru CSM
Dosarul de candidatură a fost depus, din nou, astăzi, 8 mai 2017. Vă vom ține la curent cu evoluția acestei a doua candidaturi.
Centre for Advanced in Research in Management and Applied Ethics (CARMAE)
VeDem Just – Asociatia Voci pentru Democratie si Justitie
← Propunerile APADOR-CH privind abuzul în serviciu și conflictul de interese Întoarcerea procurorilor și judecătorilor la munca lor – o măsură benefică sistemului de justiție →
Atenție! Modificare a Convenției Europene a Drepturilor Omului (CEDO)! De la 1 august 2018 va intr[...]
Cele mai frecvente erori făcute în fața CEDO
Cele mai frecvente erori în completarea formularului de cerere pentru sesizarea Curții europene a dr[...]
APADOR-CH consideră benefică însă insuficientă recenta desecretizare a protocolului de cooperare înc[...]